# Megyn Kelly

Megyn Marie Kelly (Syracuse, Nova York; 18 de novembre de 1970), anteriorment coneguda com a Megyn Kendall, és una periodista de Fox News Channel i exadvocada estatunidenca. A data de 2016 Kelly presenta The Kelly File els vespres d'entre setmana des de la seu del canal a la ciutat de Nova York. Va presentar America Live i, abans, havia copresentat America's Newsroom amb Bill Hemmer. De 2007 a 2012, tots dos van presentar els programes especials de cap d'any de Fox News Channel, All American New Year. El 2014 va ser inclosa en la llista de la revista Time sobre les cent persones més influents.

## Primers anys

Kelly va néixer a Syracuse (Nova York), filla d'Edward Kelly, professor d'educació a la Universitat Estatal de Nova York a Albany, i de Linda, una mestressa de casa. Linda és d'ascendència italiana per part de la seva mare i d'ascendència irlandesa pel seu pare. El pare de Kelly va morir quan ella tenia 15 anys.
Kelly va ser estudiant de l'escola primària Tecumseh, a DeWitt (Nova York). Als nou anys, la seva família es va traslladar al suburbi d'Albany (Nova York), on va assistir a l'institut Bethlehem Central. Després de l'educació secundària, es va llicenciar en ciències polítiques a la Universitat de Syracuse i el 1995 va obtenir un Juris Doctor de l'Escola de Dret d'Albany. Kelly és catòlica.

## Carrera professional
### Dret

Kelly va ser sòcia de l'oficina de Chicago del bufet d'advocats Bickel & Brewer LLP, moment en què va coescriure un article per a la revista de l'American Bar Association, Litigation, anomenat "The Conflicting Roles of Lawyer as Director". Més tard es va unir a Jones Day durant nou anys, en els quals un dels seus clients era l'agència de crèdit Experian.

### Periodisme

El 2003, Kelly es va traslladar a Washington DC, on va ser contractada per WJLA-TV, una televisió afiliada a ABC, com a reportera d'assignació general. Un cop allà, va cobrir esdeveniments nacionals i locals significatius, inclosa la cobertura en directe de les audiències de confirmació del jutge de la Cort Suprema dels EUA Samuel Alito i del Cap de la Justícia John Roberts; la retirada de la jutgessa Sandra Day O'Connor; la mort del Cap de la Justícia William Rehnquist; i les eleccions presidencials de 2004. Després de treballar com a periodista per WJLA, el 2004 Kelly va sol·licitar treballar a Fox News Channel. El president de CNN, Jonathan Klein més tard es penediria no haver obtingut Kelly com a reportera en el començament de la seva carrera, ja que era "el talent que voldries tenir d'un altre lloc".
Kelly va contribuir en talls legals de Special Report with Bret Baier i va presentar la seva pròpia secció, Kelly's Court, durant Weekend Live. Va aparèixer en una secció setmanal a The O'Reilly Factor i de tant en tant va ocupar el lloc de Greta Van Susteren a On the Record, on la majoria dels seus temes es van centrar en qüestions legals i políques. Va col·laborar-hi ocasionalment com una presentadora, però més sovint com a substituta de presentadora els caps de setmana. L'1 de febrer de 2010, Kelly va començar a presentar el seu propi programa de dues hores, America Live, en substitució de l'anterior programa de Fox News The Live Desk. Va ser convidada al programa satíric nocturn de Fox News Red Eye w/ Greg Gutfeld. El 2010, l'audiència de America Live va augmentar un 20%, amb una mitjana d'1.293.000 espectadors, i va augmentar un 4% en el grup demogràfic de 25-54 anys, amb una mitjana de 268.000 espectadors.
Kelly va rebre atenció dels mitjans per la seva cobertura dels resultats de les eleccions presidencials dels Estats Units de 2012. El 6 de novembre de 2012, la nit de les eleccions, Fox News va projectar que Obama guanyaria un segon mandat després que es publiquessin part dels resultats. En resposta a l'oposició de Karl Rove a aquesta projecció, Kelly va demanar a Rove: "Això són simplement matemàtiques que fa com a republicà per sentir-se millor, o és real?"
Kelly va deixar de presentar America Live a inicis de juliol de 2013 per una llicència maternal i va començar a presentar The Kelly File el 7 d'octubre de 2013. The Kelly File va ser el programa de notícies per cable de major audiència del mes d'agost de 2015.
El desembre de 2013 les observacions de Kelly sobre un article de Slate van generar controvèrsia. A The Kelly File, va dir: "Per a tots els nens veient [la televisió] a casa, el Pare Noel només és blanc, però aquesta persona està simplement argumentant que potser també hauríem de tenir un Pare Noel negre". I va afegir, "però el Pare Noel és el que és, i perquè ho sàpigues, només estem debatent això perquè algú va escriure-ho". Kelly també va dir més endavant que Jesús era un home blanc. Poc després, Jon Stewart, Stephen Colbert, Rachel Maddow i Josh Fang, entre d'altres, farien burla dels seus comentaris. Dos dies més tard, va fer declaracions addicionals en directe on afirmava que els seus comentaris originals eren de broma, i que el color de la pell de Jesús és "lluny de resoldre's".
El juny de 2015, Kelly va entrevistar Jim Bob Duggar i Michelle Duggar de 19 Kids and Counting sobre el presumpte abús sexual de cinc nenes pel seu fill Josh Duggar el 2002. Més tard va entrevistar dues de les seves filles, Jill i Jessa. S'estima que amb 3,09 milions d'espectadors (la mitjana del programa era 2.110.000), el programa es va classificar com un dels més vistos, juntament amb la cobertura del vol 17 de Malaysia Airlines (3,2 milions d'espectadors) i la dels desordres de Ferguson (7,3 milions).
El març de 2016, es va anunciar que Kelly presentaria un programa especial d'una hora en horari de màxima audiència per la Fox Broadcasting Company, on entrevistaria celebritats del món de la política, l'entreteniment i d'altres àmbits.

#### Moderadora de debats presidencials republicans

En el debat presidencial del Partit Republicà dels Estats Units el 6 d'agost de 2015, Kelly va preguntar si un home amb el temperament de Donald Trump hauria de ser elegit president. La moderació de Kelly va generar una àmplia gamma de reaccions polítiques i mediàtiques. Kelly va respondre a les crítiques de Trump dient que no es "disculparia" per fer "bon periodisme". Trump es va negar a assistir al debat d'Iowa del 28 de gener que ella va moderar. Després del debat i fora de la càmera, Kelly es va referir a Trump com a "Voldemort". Bill Maher va elogiar Kelly i va afirmar que havia estat "molt millor" que els candidats que van participar en el debat del 28 de gener. Maher també va argumentar que ella era una candidat més viable per a la nominació republicana".

### Escriptora

El febrer de 2016, Kelly va signar un acord per a una novel·la amb HarperCollins, prevista per a finals d'any.

## Premis i reconeixements

Va ser inclosa en la llista de les cent persones més influents de 2014 segons la revista Time. Kelly va aparèixer a la portada de l'edició de febrer de 2016 de Vanity Fair.

## Vida personal

Kelly es va casar amb l'anestesista Daniel Kendall el 29 de setembre de 2001. El matrimoni va acabar en divorci el 2006. L'1 de març de 2008 es va casar amb Douglas Brunt, president i executiu en cap d'Authentium, que es va convertir en novel·lista a temps complet. Tenen tres fills. Políticament, Kelly s'identifica com a independent, i ha votat tant pels demòcrates com pels republicans.

## Referències

* ↑ Pallardy, Richard. «Megyn Kelly» (en anglès). Encyclopaedia Britannica. [Consulta: 28 setembre 2020].
* ↑ «Megyn Kelly: Biography and Images». TVNewsroom.org. Arxivat de l'original el 19 de novembre 2015. [Consulta: 28 agost 2015].
* 1 2 3 Dickinson, Ben «How Fox's Megyn Kelly Got to the Top, And Why She's Probably There to Stay». Elle, 20-01-2014 [Consulta: 2 juny 2015].
* ↑ Hume, Brit «The 100 Most Influential People: Megyn Kelly». Time, 23-04-2014. Arxivat 1 de febrer 2015 a Wayback Machine.
* 1 2 Herbert, Geoff «Syracuse native Megyn Kelly proves women can have it all on Fox News' 'The Kelly File'». The Post-Standard [Syracuse, New York], 06-10-2013 [Consulta: 2 juny 2015].
* ↑ Kurtz, Howard. «For Megyn Kelly, a quick rise at Fox». The Washington Post via Times Union (Albany, New York), 16-04-2008. Arxivat de l'original el 6 d’octubre 2014. [Consulta: 29 novembre 2012].
* ↑ Rutenberg, Jim «The Megyn Kelly Moment». The New York Times Magazine, 21-01-2015 [Consulta: 2 juny 2015].
* ↑ «Fact Sheet > Select Prominent Alumni». Albany (Nova York): Albany Law School. Arxivat de l'original el 22 de juliol 2015. [Consulta: 10 novembre 2012].
* ↑ Little Sisters of the Poor Named on NOW’s ‘Dirty 100’ List?!. Fox News. 2014-07-08. Dura 3:45. Arxivat de l'original el 2015-08-10. «Well, I am [Catholic]. We follow rules. It’s not a religion for wusses!»
* ↑ «23 Litigation 1996–1997 Conflicting Roles of Lawyer as Director, The Conflicts». Heinonline.org. [Consulta: 13 agost 2011].
* ↑ «ZARY MAREKH, on behalf of herself and others similarly situated, Plaintiff-Appellant, v. EQUIFAX; EXPERIAN, formerly, TRW; TRANS UNION,, (2nd Cir. 2001)». Arxivat de l'original el 2016-02-02. [Consulta: 2 abril 2016].
* ↑ «Times Union – Albany NY». Alb.merlinone.net, 16-04-2008. Arxivat de l'original el 6 d’octubre 2014. [Consulta: 13 agost 2011].
* 1 2 «Megyn Kelly – Biography». Fox News, 13-01-2011 [Consulta: 10 novembre 2012].
* ↑ Rutenburg, Jim «The Megyn Kelly Moment». The New York Times, 21-01-2015.
* ↑ «Howard Kurtz – Megyn Kelly, Fox News's Fast-Rising Anchor». Washingtonpost.com, 14-04-2008 [Consulta: 13 agost 2011].
* ↑ «Megyn Kelly Sees Biggest Year to Year Ratings Increased at Fox News». Business Insider. [Consulta: 30 novembre 2010].
* ↑ David Taintor. «Jon Stewart on Fox News' election night meltdown». Talking Points Memo, 08-11-2012. [Consulta: 29 novembre 2012].
* ↑ «Post Democalypse 2012 – America Takes a Shower – Karl Rove's Math». The Daily Show with Jon Stewart. Comedy Central, 07-11-2012. Arxivat de l'original el 20 d’agost 2015. [Consulta: 29 novembre 2012].
* ↑ Dowd, Maureen «Romney Is President». The New York Times, 10-11-2012 [Consulta: 29 novembre 2012].
* ↑ «In 17 Years, FNC Has Made 5 Evening Changes; CNN and MSNBC Have Made 75 - TVNewser». Mediabistro.com, 17-09-2013. [Consulta: 6 novembre 2013].
* ↑ «Hasselbeck ditching 'The View' for 'FOX and Friends'». NY Post. [Consulta: 10 juliol 2013].
* ↑ O'Connell, Michael «TV Ratings: Megyn Kelly Bests Bill O'Reilly in August, Topping Cable News in Key Demo». Hollywood Reporter, 01-09-2015.
* ↑ «Megyn Kelly says 'Santa is white' remarks were tongue-in-cheek». Fox News, 13-12-2013 [Consulta: 17 desembre 2013].
* ↑ Luippold, Ross «Jon Stewart Hits Back At Megyn Kelly's 'White Santa' Defense». Huffington Post, 17-12-2013 [Consulta: 17 desembre 2013].
* ↑ Taibi, Catherine «Stephen Colbert Mocks Megyn Kelly's Santa Comments». Huffington Post, 13-12-2013 [Consulta: 17 desembre 2013].
* ↑ Benen, Steve. «This Week in God». MSNBC, 14-12-2013. [Consulta: 17 desembre 2013].
* ↑ Barro, Josh. «Don't Tell Megyn Kelly, But At Whole Foods, Santa Is Black». Business Insider. Arxivat de l'original el 1 de març 2016. [Consulta: 23 desembre 2013].
* ↑ Gold, Hadas «Megyn Kelly absent from show post Santa, Jesus segment». Politico, 13-12-2013.
* ↑ Klein, Ezra «Watch Megyn Kelly insist that a mythical present-giving man who commands flying reindeer is definitely white». Wonkblog. Washington Post, 12-12-2013 [Consulta: 17 desembre 2013]. Arxivat 16 de desembre 2013 a Wayback Machine. «Còpia arxivada». Arxivat de l'original el 2013-12-16. [Consulta: 2 abril 2016].
* ↑ Chotiner, Isaac. «Who Cares if Santa Claus is Real? The Megyn Kelly Scandal Is About Race.». The New Republic, 15-12-2013. [Consulta: 17 desembre 2013].
* ↑ Hart, Andrew «Bill O'Reilly: Santa Is White». Huffington Post, 16-12-2013 [Consulta: 17 desembre 2013].
* ↑ Whitaker, Morgan. «Bring on the black Santas!». MSNBC, 16-12-2013. [Consulta: 17 desembre 2013].
* ↑ Scott, David Clark. «Megyn Kelly said Santa and Jesus are white. Really?». Christian Science Monitor, 15-12-2013. [Consulta: 17 desembre 2013].
* ↑ "Today's News: Our Take - Megyn Kelly Stands By 'Santa Is White' Remarks" Arxivat 2013-12-22 at Archive.is, TV Guide via Stuttgart Daily Leader (December 14, 2013).
* ↑ Kissell, Rick «Megyn Kelly’s Duggars Interview Draws 3.1 Million Viewers». Variety, 04-06-2015 [Consulta: 28 agost 2015].
* ↑ Brian Steinberg. «Megyn Kelly To Host Primetime Special On Fox Broadcasting». Variety, 28-01-2016. [Consulta: 15 març 2016].
* ↑ Lisa de Moraes. «Megyn Kelly To Host Primetime Celebrity-Interview Special On Fox Network». Deadline, 28-01-2016. [Consulta: 15 març 2016].
* ↑ Setoodeh, Ramin; Steinberg, Brian «How Megyn Kelly Became the New Star of Fox News». Variety, 22-06-2015 [Consulta: 9 agost 2015].
* ↑ «Megyn Kelly Wins The First GOP Debate», 07-08-2015. [Consulta: 9 agost 2015].
* ↑ McConville, Kylie. «Megyn Kelly Owns GOP Debate & Trump As Fox News Moderator». Bustle, 06-08-2015. [Consulta: 9 agost 2015].
* ↑ Feldman, Josh. «Mark Levin Goes Off on Fox, Megyn Kelly over Debate: They Had ‘Ratings Agenda’», 07-08-2015. [Consulta: 10 agost 2015].
* ↑ Blake, Aaron «Conservatives are mad at Fox News and Megyn Kelly. They shouldn't be.» (en anglès). The Washington Post, 07-08-2015 [Consulta: 10 agost 2015].
* ↑ King, Michael «Trump disinvited from event after Megyn Kelly 'blood' comment». USA Today. WXIA-TV [Atlanta, Georgia], 08-08-2015 [Consulta: 9 agost 2015].
* ↑ «Here Are All The Ugly Remarks Trump Has Made About Megyn Kelly». , 08-08-2015 [Consulta: 9 agost 2015].
* ↑ Darcy, Oliver. «Carly Fiorina Excoriates Donald Trump Over Megyn Kelly Comments: ‘There. Is. No. Excuse.’». TheBlaze.com, 08-07-2015. Arxivat de l'original el 9 agost 2015. [Consulta: 9 agost 2015].
* ↑ Feldman, Josh «Omarosa Defends Trump: Megyn Kelly Engaged in ‘Lowest Form of Journalism’». Mediaite.com, 09-08-2015 [Consulta: 9 agost 2009].
* ↑ Donald Trump and Megyn Kelly go back and forth at the Fox News GOP debate, YouTube, agost 6, 2015.
* ↑ Donald Trump To Don Lemon On Megyn Kelly 'I Don't Respect Her', Blood Coming Out of Her Wherever, YouTube, agost 7, 2015.
* ↑ «‘Celebrity Apprentice’ Contestant Defends Trump: ‘On Her Knees' Comment Taken Out Of Context». BB4SP.com. Arxivat de l'original el 11 d'agost 2015. [Consulta: 9 agost 2015].
* ↑ Peters, Jeremy W.; Victoraug, Daniel «Megyn Kelly Says She Won't Be Cowed by Donald Trump». The New York Times, 10-08-2015.
* ↑ Darcy, Oliver. «Donald Trump Will Not Participate in Fox News Debate». TheBlaze, 26-01-2016. Arxivat de l'original el 27 de gener 2016. [Consulta: 26 gener 2016].
* ↑ «Donald Trump Boycotting Republican Debate Because Megyn Kelly Is a Moderator». Us Weekly, 26-01-2016.
* ↑ Daily Mail,Friday, Jan 29th 2016 Megyn Kelly admits calling Trump 'Voldemort' after their feud overshadowed presidential debate - but Fox claims she just meant The Donald wasn't being named and she didn't know he is Harry Potter villain
* ↑ «Bill Maher: Forget Trump, Megyn Kelly Should Be the GOP Nominee for President». The Daily Beast, 29-01-2016.
* ↑ «Megyn Kelly Signs Book Deal». Hollywood Reporter, 04-02-2015.
* ↑ Stetler, Brian «Fox's Megyn Kelly strikes a book deal». CNN, 04-02-2016.
* ↑ «Megyn Kelly of Fox News Signs Book Deal». The New York Times, 05-02-2016.
* ↑ «Time 2014 100 Most Influential People». Time. Time Inc., 23-04-2014 [Consulta: 29 abril 2014]. Arxivat 1 de febrer 2015 a Wayback Machine.
* ↑ «Blowhards, Beware: Megyn Kelly Will Slay You Now». Vanity Fair. Conde Nest, 31-01-2016. [Consulta: 5 gener 2016].
* ↑ Gould, Martin «I wanted a wife... so did she'. Ex-husband of Megyn Kelly speaks out about his marriage to the FOX News star and reveals he didn't CHEAT on her - and it 'bugged' him that she hinted he did on air». DailyMail.com [Londres], 03-02-2015 [Consulta: 3 febrer 2015].
* ↑ Bercovici, Jeff «Vows And The Mystery Of The Missing Marriage – Mixed Media». Portfolio.com, 17-03-2008 [Consulta: 13 agost 2011].
* ↑ «Megyn Kelly». NNDB.com (Soylent Communications). Arxivat de l'original el 5 setembre 2015. [Consulta: 21 novembre 2011].
* ↑ Saslow, Linda «Megyn Kelly and Douglas Brunt». The New York Times, 16-03-2008 [Consulta: 13 agost 2011].
* ↑ «Douglas Brunt biography». Arxivat de l'original el 15 de febrer 2016. [Consulta: 1r juliol 2013].
* ↑ ; Glover, Elizabeth «Fox News' Megyn Kelly delivers baby boy». The Washington Times. News World Communications, 25-09-2009 [Consulta: 29 abril 2013].
* ↑ Associated Newspapers «Fox News anchor Megyn Kelly gives birth to baby girl». Mail Online. Associated Newspapers [Londres], 15-04-2011 [Consulta: 29 abril 2013].
* ↑ ; Steinberg, Brian «Fox News Anchor Megyn Kelly Comes Out as an Independent». Variety, 22-06-2015 [Consulta: 14 octubre 2015].

## Enllaços externs

* Megyn Kelly a Fox News